युवा कार्यक्रम एवं खेल मंत्रालय
नेशनल गेम्स राउंड अप: मल्लखंब के नायकों ने महाराष्ट्र को पदक तालिका में सर्विसेज के बाद दूसरे स्थान पर पहुंचाया
गुजरात के 10 साल के शौर्यजीत खैरे ने कांस्य पदक के साथ इतिहास रचा
खेल के मैदान पर आधिपत्य रखने वाली रूपाली सुनील गंगवने के नेतृत्व में महाराष्ट्र के मल्लखंब के सितारों ने सोमवार को दांव पर लगे 5 में से 3 स्वर्ण पदक जीत कर राज्य को 36 वें राष्ट्रीय खेलों की पदक तालिका में प्रतियोगिता में पहली बार हरियाणा से आगे दूसरे स्थान पर पहुंचाया।
दो दिग्गजों के बीच लंबे और गहन मुकाबले के बाद, पदकों में अचानक आई इस बढ़त के साथ हरियाणा को उसके 32 स्वर्ण के साथ पीछे छोड़ते हुए महाराष्ट्र ने अपने स्वर्ण पदकों की संख्या को 34 तक बढ़ा लिया है।
गौरतलब है कि 36 रजत और 56 कांस्य सहित कुल 126 पदकों के साथ महाराष्ट्र के पास खेलों में सबसे ज्यादा पदक हैं। सर्विसेज 53 स्वर्ण, 33 रजत और 29 कांस्य के साथ बढ़त बनाए हुए है लेकिन उसके 115 पदकों का कुल योग इससे कम है। हरियाणा 32 स्वर्ण, 30 रजत और 38 कांस्य के साथ 100 पदकों का आंकड़ा छूकर तीसरे स्थान पर है।
पदक के लिए अंतिम दौड़ में, गुजरात के अद्भुत बालक 10 वर्षीय शौर्यजीत खैरे ने इतिहास रच दिया, जो पोल मल्लखंब में कांस्य पदक जीतकर खेलों के सबसे कम उम्र के पदक विजेता बन गए।
मेजबानों के लिए एक और दिन अच्छा रहा, पूजा पटेल ने कोमल मकवाना के साथ मिलकर अपना दूसरा योगासन स्वर्ण पदक जीता। राज्य ने सॉफ्ट टेनिस में पुरुष और महिला एकल कांस्य पदक भी हासिल किए, जिससे उसके अपने पदकों की संख्या 43 तक पहुंच गई, इसमें 13 स्वर्ण, 12 रजत और 18 कांस्य शामिल हैं, जबकि दो और दिन की प्रतियोगिता बाकी है।
महाराष्ट्र की रूपाली गंगवने ने गोधवी के शानदार संस्कारधाम स्पोर्ट्स अकादमी सुविधा में अपने तीसरे स्वर्ण पदक पर दावा करने के लिए सटीक प्रदर्शन किया। उन्होंने रविवार को जीते गए व्यक्तिगत ऑल-अराउंड गोल्ड और टीम गोल्ड के साथ आज महिला रोप प्रतियोगिता  में शीर्ष स्थान हासिल किया।
उन्होने पोल प्रतियोगिता में कांस्य पदक भी जीता और खेलों में कई पदक पाने वाले कुछ खिलाड़ियों में से एक बनीं। मध्य प्रदेश की सीधी गुप्ता ने 9.10 अंकों के साथ शीर्ष पदक पर कब्जा कर लिया।
पुरुषों के ऑल-अराउंड चैंपियन अक्षय प्रकाश तराल ने 8.95 अंकों के साथ रोप प्रतियोगिता जीतकर अपने संग्रह में दूसरा स्वर्ण जोड़ा। उनकी टीम के साथी शुभंकर विनय खवले ने पोल पर 9.20 अंक बनाए और महाराष्ट्र के लिए दूसरा स्वर्ण पदक जीता।
महाराष्ट्र पुरुष हॉकी टीम को आज भारी निराशा हाथ लगी, जो राजकोट के मेजर ध्यानचंद स्टेडियम में सेमीफाइनल में उत्तर प्रदेश के खिलाफ मैच से पहले पसंदीदा टीम की छवि का अधिकतम लाभ उठाने में असमर्थ रही। महाराष्ट्र ने मैच में 3 गोल किए जिसके बाद मैच पेनल्टी शूटआउट तक पहुंचा लेकिन वहां भाग्य ने उसका साथ नहीं दिया।
फाइनल में कर्नाटक का सामना उत्तर प्रदेश से होगा। उन्होंने दूसरे सेमीफाइनल के पहले और चौथे क्वार्टर में गोल के जरिए हरियाणा पर 3-1 से जीत हासिल की।
अभरन सुदेव ने चौथे मिनट में कर्नाटक के पहले पेनल्टी कार्नर को गोल में बदला लेकिन हरियाणा ने 17वें मिनट में कोहिनूर प्रीत सिंह के जरिए पलटवार किया। बिना किसी गोल के बीते तीसरे क्वार्टर के बाद, कर्नाटक ने निकिन थिमैया  और हरीश मुतगर  के माध्यम से फाइनल में अपनी जगह पक्की कर ली।
आईआईटी गांधीनगर में सॉफ्टबॉल प्रतियोगिता भी फाइनल की ओर बढ़ रही है, जिसमें महाराष्ट्र पुरुष और पंजाब महिला टीमों ने छत्तीसगढ़ की टीमों को हराकर अपने-अपने वर्ग के फाइनल में जगह बनाई है।
छत्तीसगढ़ की टीमें अब क्वालीफायर में पूल में दूसरे स्थान पर रहने वालों के खिलाफ खेलेंगी।
पुरुष एलिमिनेशन में दिल्ली को 4-0 से हराने वाले आंध्र प्रदेश और महिला मैच में महाराष्ट्र को 4-3 से हराने वाले केरल दोनों को छत्तीसगढ़ को हराने और अपने-अपने फाइनल में स्वर्ण पदक जीतने की उम्मीद होगी।
वहीं साबरमती पर अनुभवी रजिना किरो को कौशल नंदिनी ठाकुर  और पूजा  के खिलाफ महिला K1 500 मीटर स्प्रिंट में खुद की आगे बनाए हुए देखना खुशी की बात थी।
रागश्री मनोहर बाबू  ने आध्या तिवारी  पर आसान जीत के साथ सॉफ्ट टेनिस महिला एकल का स्वर्ण पदक जीता। तमिलनाडु की खिलाड़ी को सेमीफाइनल में मेजबान राज्य की हेतवी चौधरी को 1-4, 2-4, 4-1, 4-1, 1-4, 9-7, 7-0 को हराने के लिए अपना सर्वश्रेष्ठ प्रदर्शन करना पड़ा। पुरुष एकल का ताज जय मीणा  को गया।
मौजूदा राष्ट्रीय चैम्पियन सुमित कुंडू, पूर्व विश्व चैम्पियनशिप पदक विजेता जमुना बोरो और एशियाई चैम्पियन संजीत ने आज शाम गांधीनगर के महात्मा मंदिर परिसर में क्वार्टरफाइनल चरण पूरा होने पर मुक्केबाजी पदक के दौर में जगह बनाई।
विश्व चैंपियनशिप के क्वार्टर फाइनलिस्ट सुमित ने पुरुषों के 75 किग्रा वर्ग में हरियाणा के अंकित खटाना को हराया, जबकि संजीत ने 92 किग्रा वर्ग में अपनी लंबी पहुंच का इस्तेमाल कर दिल्ली के हर्ष कौशिक को तेजी के साथ हराया।
असम की जमुना बोरो ने 57 किग्रा वर्ग में सपना शर्मा  के खिलाफ प्रभावशाली जीत दर्ज की। पिछले तीन दिनों से तेज बुखार से जूझ रही जमुना ने रिंग में थकान के कोई लक्षण नहीं दिखाए और 5-0 से जीत दर्ज की।
परिणाम :
कैनोइंग और कयाकिंग
पुरुष
के4 1000 मीटर स्प्रिंट:
1. अजातशत्रु शर्मा, एस अल्बर्ट राज, भुमजीत सिंह और ज्ञानजीत आरामबाम  1:34.495, 2. विशाल डांगी, अक्षित बरोई, हिमांशु टंडन और रिमसन मैरेम्बम  1:36.422, 3. हर्ष कुमार, महेंद्र सिंह, कुणाल और निंगथौजम निवास सिंह  1:389.168
महिला
सी2 500 मीटर स्प्रिंट: 1. मेघना प्रदीप और अक्षय सुनील  2:16.816, 2. कावेरी दीमार और शिवानी वर्मा  2:16.896, 3. रश्मिता साहू और सचिमा केरकेट्टा  2:33.506
के1 500 मीटर स्प्रिंट:
1. रजनी कीरो  2:08.652, 2. कौशल नंदिनी ठाकुर  2:09.186, 3. पूजा  2:12.926,
के2 500 मीटर स्प्रिंट:
1. फुलमनी जाक्सा और ओइनम बिंद्या देवी  2:07.443, 2. ज्योति और पूजा  2:09.446, 3. रजनी कीरो और संध्या किस्पोटा  2:10.806
के4 500 मीटर स्प्रिंट:
1. अलीना बीजू, श्रीलक्ष्मी जयप्रकाश, ट्रीसा जैकब और जी पार्वती  1:56.259, 2. दीपाली, सुहमा वर्मा, दिमिता देवी और स्वाति साहू  1:57.859, 3. फुलमनी जाक्सा, ओइनम बिद्या देवी, पुखरंबम रोजी देवी और श्रुति चौगुले  1:58.932.
फुटबॉल:
महिला: मणिपुर ने ओडिशा को 2:0 से हराया , महिला कांस्य पदक प्ले-ऑफ: तमिलनाडु ने असम को 5-1 से हराया ।
जूडो
पुरुष
100 किलोग्राम से अधिक भारवर्ग:यश घांघस  ने सुनील  को हराया, कांस्य पदक: दीपक शर्मा  और ध्यान सिंह 
महिला:
48 किलोग्राम: श्वेता टोकस  ने एल संतोम्बी देवी  को हराया, कांस्य पदक : तविथा तड़ियाल  और मालप्रभा जाधव 
मल्लखंब
पुरुष ऑल-अराउंड :
1. अक्षय प्रकाश तारल  26.85 अंक
2. शुभंकर विनय खावले  26.70
3. चंद्रशेखर चौहान  26.35
हैंगिंग: 1. प्रणव कोरी  और एम हेमचंद्रन  8.9 अंक, 3. आदित्य राजे कुंदरिया  8.75 अंक
पोल: 1. शुभंकर विनय खावले  9.20 अंक; 2. दीपक वामन शिंदे  9.15; 3. शौर्यजीत खैरे  9.10 अंक
रोप: 1. अक्षय प्रकाश तारल  8.95 अंक; 2. राजवीर पवार  8.90 अंक; 3. चंद्रशेखर चौहान  8.85 अंक
महिला
टीम: 1. महाराष्ट्र 88.75 अंक; 2, मध्य प्रदेश 83.10; 3. छत्तीसगढ़ 80.10.
ऑल-अराउंड: 1. रूपाली सुनील गंगवने  17.80 अंक; 2. जान्हवी सुरेश जाधव  17.30 अंक; 3. सीधी गुप्ता  17.20 अंक.
रोप: 1. रूपाली सुनील गंगवने  9.25 अंक; 2. सीधी गुप्ता  9.20 अंक; 3. नेहा सुनील क्षीरसागर  9.05 अंक
पोल: 1. सीधी गुप्ता  9.10 अंक; 2. जान्हवी सुरेश जाधव  9.00 अंक; 3. रूपाली सुनील गंगवने  8.60 अंक.
सॉफ्ट टेनिस
पुरुष एकल: जय मीणा  ने जितेंद्र मेहलदा  को 4-0, 4-2, 4-0, 1-4, 4-2 से हराया, कांस्य पदक: रोहित धीमान  और अनिकेत चिराग पटेल  ।
महिला एकल: रागश्री मनोहर बाबू  ने आध्या तिवारी  को 4-2, 4-2, 4-1, 4-0 से हराया। कांस्य पदक: निकिता बिश्नोई  और हेतवी चौधरी 
वुशु
पुरुष दाओशु और गुंशु: 1. शशि तमांग ; 2. रोहित जाधव ; 3. बलवंत सिंह ।
महिला दाओशु और गुंशु: 1. मर्सी नगाइमोंग ; 2. वांगखीरकपम निंगथिबी देवी ; 3. भूरक्ष दुबे ।
योगासन
पुरुष
रिदमिक युगल: 1. आदित्य प्रकाश जंगम और मोहम्मद फिरोज शेख  127.48 अंक; 2. मनन नरेंद्र कासलीवाल और ओम प्रकाश वरदाई  125.28 अंक; 3. हर्षल विलास च्युत और वैभव वामन श्रीराम  124.10 अंक।
महिला
रिदमिक युगल: 1. पूजा पटेल और कोमल मकवाना  122.16 अंक; 2. कल्याणी विलास च्युत और छकुली बंसीलाल सेलोकर  120.36 अंक; 3. एच कुशी और सीए प्रणाम्या  117.78 अंक।
अन्य परिणाम
हॉकी
पुरुष सेमीफाइनल: पेनल्टी शूट-आउट में उत्तर प्रदेश ने महाराष्ट्र को 3-3  3-2 से हराया; कर्नाटक ने हरियाणा को 3-1  से हराया।
सॉफ्टबॉल
पुरुष
फाइनल : महाराष्ट्र ने छत्तीसगढ़ को 9-0 से हराया; क्वालीफायर : आंध्र प्रदेश ने दिल्ली को 4-0 से हराया।
महिला
फाइनल : पंजाब ने छत्तीसगढ़ को 7-0 से हराया। क्वालीफायर : केरल ने महाराष्ट्र को 4-3 से हराया।